MOENIE JOU WAPEN INHANDIG NIE! - Afrikanervolksparty
MOENIE JOU WAPEN INHANDIG NIE!
Gepubliseer op 26 April 2017 | Geskryf deur Hannes Engelbrecht | | | Trefslae: 4829
Neem kennis van Coligny se gebeure en wees paraat en gereed om jouself en jou eiendom te verdedig! Die regime het nou duidelik daar bewys dat hulle nie die wil het om jou te beskerm nie! Die polisie staan op 'n bondel en kyk hoe die winkels beroof en vernietig word sonder om op te tree! Ons is duidelik op onsself aangewese vir beskerming en verdediging!
'N AMNESTIE-TYD van ses maande waarin Suid-Afrikaners hul vuurwapens by die polisie kan indien, is deur die kabinet aangekondig. Dit sal duur tot 30 September.
Intussen het die SAPD in Kaapstad op 11 April begin met grootskaalse deursoeking van huise en intimidasie van wapeneienaars in veral die woongebiede Durbanville en Kraaifontein. In een geval het dertien polisielede 'n huis deursoek. SAGA (Gun Owners Association) het reeds ernstig beswaar aangeteken en die deursoeking van huise is gestop. SAGA se in 'n verklaring dat die aksie beslis polities-gemotiveerd is, en hulle versoek alle wapeneienaars wat gedurende Maart en April deur die SAPD besoek is, om
met SAGA in verbinding te tree.
- Selfs al is jy net in besit van die ou groen lisensie, is dit steeds geldig; -'n Polisiebeampte moet homself identifiseer en ook 'n lasbrief vir deursoeking toon;
- Voordat enige dokument wat aan jou oorhandig word geteken word, kontak SAGA by 0826522150 (Damian Enslin) of 023 358 9903 (Jonathan Deal).